ซ่อนตัวให้ฆาตกรหาไม่เจอ วางแผนเรื่องความปลอดภัยไว้ก่อน ใช้วิธีการเอาตัวรอดแบบอื่น
เพื่อป้องกันไม่ให้ฆาตกรหาตัวคุณเจอ ที่กำบังเป็นช่องทางหลักที่ดีที่สุดที่คุณจะสามารถซ่อนได้ หากเป็นไปได้ควรอยู่ในที่ที่ล็อคประตูจากด้านในได้อย่างแน่นหนาและประตูควรเป็นแบบเปิดออกเพื่อไม่ให้ฆาตกรถีบประตูเข้ามาได้ และอาจจะต้องมีสิ่งกีดขวางประตูเพิ่มเติม อย่างเช่น เฟอร์นิเจอร์ชิ้นใหญ่ๆ  หากเป็นประตูแบบผลักเข้า จำเป็นอย่างยิ่งที่จะต้องมีสิ่งของหนักๆ มาวางขวางไว้ เพราะฆาตกรอาจถีบประตูเข้ามาได้ หากกันแล้วฆาตกรเข้ามาไม่ได้ก็เป็นเรื่องที่ดี แต่ที่สำคัญคือต้องคิดว่าจะหนีอย่างไรหากฆาตกรเข้ามาได้ หากเป็นไปได้ควรเลือกที่หลบซ่อนที่มีทางออกสองทาง (ทางประตูและหน้าต่าง)   หากคุณอยู่ในที่แจ้ง อาจจะหาที่ซ่อนไม่ได้ แต่ต้องมองหาพื้นที่ที่พอซ่อนตัวได้และหนีได้ง่ายไว้ หากจำเป็นต้องหนี เมื่อหาที่ซ่อนได้แล้ว จะต้องมั่นใจว่าฆาตกรจะไม่รู้ว่าคุณอยู่ตรงไหน ซึ่งหมายความว่าคุณจะต้องอยู่ให้เงียบที่สุดเท่าที่จะเงียบได้ หากคุณอยู่กับคนอื่นด้วย หลีกเลี่ยงการพูดคุยกัน และปิดเสียงโทรศัพท์ให้เงียบสนิท  ฆาตกรอาจจะได้ยินเสียงโทรศัพท์ แม้จะตั้งแบบสั่นแล้วก็ตาม!  ห้ามตะโกนขู่ฆาตกรว่าคุณแจ้งตำรวจไปแล้ว ทำให้ฆาตกรมองเห็นบริเวณที่คุณซ่อนอยู่ได้ยากโดยปิดไฟและปิดหน้าต่างให้หมด ทำให้ดูเหมือนที่ตรงนี้ไม่มีใครอยู่ให้มากที่สุดเท่าที่จะทำได้  ปิดแหล่งกำเนิดแสงให้หมด เช่น จอคอมพิวเตอร์ ขณะโทรขอความช่วยเหลือ สิ่งที่ต้องระวังเป็นพิเศษคือแสงจากโทรศัพท์ ฆาตกรจะมองเห็นแสง หากยืนอยู่หน้าประตู หากคุณซ่อนตัวรวมกับคนอื่น ควรกระจายกันอยู่ให้มากที่สุด จะช่วยเพิ่มโอกาสในการรอดชีวิตหากฆาตกรหาที่ซ่อนเจอ ให้ทุกคนอยู่ห่างจากหน้าต่าง เพราะหน้าต่างเป็นจุดที่ถูกโจมตีได้ง่ายที่สุดในทุกส่วนของห้อง หากคุณต้องการหาจุดซ่อนตัวที่ดีที่สุดในห้องที่ซ่อนอยู่ ให้หาเฟอร์นิเจอร์หรือสิ่งของสักชิ้นที่สามารถซ่อนด้านในได้ โดยเลือกเป็นจุดที่ไม่เป็นที่สังเกตยิ่งดี  อาจซ่อนหลังม่าน (ที่ยาวถึงพื้น), หลังโต๊ะเขียนหนังสือ หรือหลังเสื้อผ้าในตู้เสื้อผ้า ซ่อนใต้เตียง, กองเสื้อผ้าซักรีด, หรือใต้ผ้าห่ม เลือกซ่อนในตู้, เครื่องซักผ้า, หรือในกล่องใหญ่ๆ หากอยู่ข้างนอกอาจเลือกซ่อนหลังพุ่มไม้, ใต้รถยนต์, ในถังขยะ หรือใต้ประตูทางขึ้นบ้าน หากไม่สามารถวิ่งหนีหรือหาที่ซ่อนได้ การแกล้งตายอาจเป็นทางเลือกหนึ่ง วิธีนี้จะได้ผลก็ต่อเมื่อฆาตกรยิงเหยื่อไปแล้วเป็นจำนวนมาก หากแกล้งนอนลงท่ามกลางเหยื่อก็เพื่อหวังให้ฆาตกรไม่คิดว่าเขายังไม่ได้ฆ่าคุณ นอนคว่ำหรือนอนในที่ที่ไม่เป็นจุดสังเกตก็อาจช่วยได้ เพื่อไม่ให้ฆาตกรสังเกตเห็นหากมีการเคลื่อนไหวเล็กน้อย จะทำได้ก็ต่อเมื่อปลอดภัยที่จะโทร โดยโทรหาเบอร์ฉุกเฉินเพื่อขอความช่วยเหลือ หากมีโทรศัพท์มือถือติดตัวก็สามารถทำได้ขณะซ่อนตัวอยู่ ตราบที่คุณคิดดีแล้วว่าการโทรจะไม่ทำให้ฆาตกรหาตัวคุณเจอ ให้ถือสายไว้จนกว่าตำรวจจะมาถึง  คนรับสายจะถามข้อมูลมากที่สุดเท่าที่จะมากได้ อย่างเช่น สถานที่, จำนวนเหยื่อ, และอาวุธที่ฆาตกรมี เมื่อตำรวจมาถึง ให้ทำตามคำแนะนำและส่งสัญญาณให้ตำรวจติดตามได้ตลอด เพื่อให้ตำรวจรู้ว่าคุณไม่ได้ตกอยู่ในอันตราย หากการโทรแจ้งตำรวจจะส่งเสียงดังเกินไป ให้ส่งข้อความหาคนที่ไม่ได้อยู่ในสถานที่เดียวกันกับคุณ และขอให้เขาช่วยโทรแจ้งตำรวจให้ พยายามส่งข้อความหาหลายๆ คน เผื่อบางคนไม่เห็นข้อความ อาจส่งข้อความสั้นๆ ไปว่า 191 ในเมื่อคุณไม่สามารถควบคุมความปลอดภัยในที่สาธารณะได้มากนัก แต่ควรทำบ้านให้ฆาตกรเข้ายากไว้ก่อน สิ่งเหล่านี้จะช่วยให้คุณไม่ต้องมาคอยหลบฆาตกรในบ้าน.  ประตูและหน้าต่างควรทำจากเหล็กที่แข็งแกร่งทนทาน หากมีวัสดุเป็นแก้วแทรกอยู่หรืออยู่รอบๆ ประตู ต้องระวังการแตกร้าว ปิดหน้าต่างและล็อคให้แน่นหนาในตอนกลางคืนหรือขณะไม่อยู่บ้าน ตัวบ้านมีแสงสว่างเพียงพอให้สามารถมองเห็นโจรที่จะบุกรุกได้ ระบบสัญญาณเตือนจะอำนวยความสะดวกเรื่องความปลอดภัยและสร้างความอุ่นใจให้คนในบ้านได้ โดยจะมีเสียงเตือนอัตโนมัติเพื่อขอความช่วยเหลือเมื่อมีคนบุกรุกเข้ามาในบ้าน และมักจะทำให้โจรตกใจกลัว  บางระบบสัญญานเตือนจะมีการเตือนเป็นแบบตื่นตระหนก ที่อาจทำให้โจรคิดว่าคุณปิดเสียงเตือนเพราะคิดว่าไม่มีอะไร แต่คุณกลับโทรหาตำรวจอย่างเงียบๆ สอบถามบริษัทที่ดูแลเรื่องความปลอดภัยเกี่ยวกับระบบเตือนภัยเมื่อมีโจรบุกรุกเข้าบ้าน ในบางกรณีอาจแจ้งคำสำคัญไว้ หรือให้ใส่รหัส หากใส่รหัสผ่านเข้าบ้านผิดก็จะมีการโต้ตอบขึ้นมา คุณอาจจะต้องลงทุนติดตั้งกล้องวงจรปิด ไม่ว่าคุณจะมีระบบเตือนภัยหรือไม่ ให้ติดสติกเกอร์เอาไว้ประมาณว่าที่นี่มีกล้องวงจรปิดทำงานอยู่ วิธีนี้มักจะช่วยกีดกันฆาตกรออกไปได้พอๆ กับการติดระบบเตือนภัยจริง ควรออกแบบให้มีห้องปลอดภัยอยู่ในบ้านและทุกคนในบ้านต้องรู้ว่าเป็นห้องสำหรับซ่อนตัวเมื่อมีเหตุฉุกเฉิน  ห้องปลอดภัยควรมีประตูที่แข็งแรงและล็อคได้อย่างแน่นหนาจากด้านใน วัสดุทำจากเหล็กกล้าปลอดภัยพิเศษเพื่อป้องกันได้ดียิ่งขึ้น จัดให้ห้องดังกล่าวอยู่ในพื้นที่ที่ทั้งครอบครัวสามารถเข้าไปหลบได้และห่างจากบริเวณที่โจรมักจะบุกเข้ามาในบ้าน โดยตู้เสื้อผ้าหรือห้องน้ำใกล้ห้องนอนก็ถือเป็นตัวเลือกที่ดี นอกจากจะออกแบบห้องปลอดภัยไว้ในบ้านและมั่นใจว่าเป็นที่ที่ปลอดภัยแล้ว ทางที่ดีคือควรจัดให้มีสิ่งจำเป็นที่จะต้องใช้เมื่อฆาตกรบุกเข้ามาในบ้าน  ชาร์จแบตโทรศัพท์ในห้องนี้ไว้ทุกคืนเพื่อให้พร้อมโทรขอความช่วยเหลือหากต้องซ่อนตัวอยู่ในห้อง หากมีอาวุธ อาจต้องนำมาเก็บไว้ในห้องนี้ และหากไม่ได้พกปืนไว้ที่บ้าน ให้เลือกเก็บสิ่งที่พอจะใช้เป็นอาวุธได้ไว้ในห้อง หากเป็นไปได้ควรออกมาจากตึกหรือพื้นที่ที่ฆาตกรอยู่ ย่อมดีกว่าการซ่อนตัวอยู่ข้างในนั้น ให้ประเมินสถานที่ก่อนและตัดสินใจหนีออกมาหากคิดว่าปลอดภัย  หากคนอื่นไม่ต้องการวิ่งออกมากับคุณ ให้ปล่อยเขาไว้ ไม่ควรให้เขามาเป็นอุปสรรคในการหลบหนีของคุณ หากจะวิ่งหนี อย่าห่วงสิ่งของ ให้ทิ้งเอาไว้ก่อน ส่งสัญญาณมือให้ตำรวจเห็นขณะหลบหนี หากตำรวจมาถึงแล้ว เพราะตำรวจอาจเข้าใจผิดว่าคุณเป็นฆาตกร วิ่งหนีแบบหลบไปหลบมา จะทำให้ฆาตกรสับสนและยิงยากขึ้นหากกำลังตามล่าตัวคุณอยู่ พยายามหาสิ่งกีดขวางมาขวางระหว่างตัวคุณกับฆาตกรให้มากที่สุดเท่าที่จะทำได้ หากคุณเลือกที่จะวิ่งหนี สิ่งสำคัญคือต้องวิ่งไปหาที่ที่ปลอดภัยกว่าที่หลบหนีออกมา หากฆาตกรกำลังไล่ล่าคุณอยู่ ขณะที่ตัดสินใจจะหนีออกมา ต้องไม่ลืมคิดไว้ก่อนว่าจะหนีไปที่ไหน  หากเป็นไปได้ ให้หนีไปที่ที่สามารถติดต่อขอความช่วยเหลือได้ สถานที่ที่ปลอดภัยอย่างสถานีตำรวจก็เป็นตัวเลือกที่ดีที่สุด แต่อย่างน้อยไปบ้านข้างๆ ก็ยังดีกว่าไม่หนีไปไหนเลย หลีกเลี่ยงการวิ่งเข้าบ้านข้างๆ หากฆาตกรกำลังจับตาดูอยู่ อย่าทำให้พวกเขาตกอยู่ในอันตรายจากการหลบหนีฆาตกรเข้าไปในบ้านเขา หากบริเวณรอบๆ ไม่มีที่ใดให้ไปได้ ให้วิ่งเข้าไปหลบหนีในป่าแทนการอยู่ในพื้นที่โล่งแจ้ง เพราะมีที่ให้ซ่อนมาก หรือลานจอดรถที่มีรถจอดอยู่เต็มก็เป็นที่ที่ดีในการซ่อนตัว ในบางกรณีคุณอาจจะไม่มีทางเลือก มีทางเดียวคือต้องต่อสู้กับฆาตกร วิธีนี้ไม่ใช่วิธีที่ดีนักหากชีวิตคุณไม่ได้อยู่ในอันตรายที่ประชิดตัว หากเกิดขึ้นจริงๆ ก็ต้องทำเพื่อให้มีชีวิตรอด.  หากคุณตัดสินใจจะต่อสู้ คุณต้องมั่นใจว่าจะสู้ การลังเลที่จะต่อสู้จะทำให้คุณยิ่งตกอยู่ในอันตราย เป้าหมายของคุณควรเป็นฆาตกรที่ไม่มีอาวุธ และ/หรือโดนทำร้าย พิการ จากนั้นวิ่งหนีให้ไวที่สุดเท่าที่จะทำได้ หากคุณมีปืน อาจจะใช้เพื่อป้องกันตนเอง หากไม่มี อาจทำให้คนร้ายเสียท่าในการต่อสู้ด้วยสเปรย์พริกไทยได้  หากคุณไม่มีทางเลือกแต่ต้องสู้กับฆาตกรด้วยมือเปล่า จุดอ่อนที่สุดของร่างกายที่ควรโจมตีคือ: คอ, ตา, ขาหนีบ และท้อง หากคุณเลือกที่จะต่อสู้แต่ไม่มีอาวุธอะไรเลย ให้ลองมองรอบๆ หาวัตถุทั่วๆ ไปที่สามารถนำมาใช้ต่อสู้หรือลดความสามารถของฆาตกร อาวุธที่ดีควรใช้ง่ายและทำให้บาดเจ็บได้  สามารถใช้กระเป๋าเป้เป็นเกราะกำบังหรือเหวี่ยงใส่ฆาตกรได้ สามารถใช้ของจำพวก ไม้เบสบอล, ร่ม, หรือไฟฉายใหญ่ๆ เป็นอาวุธใช้ฟาดฆาตกรได้ วัตถุชิ้นหนักๆ สามารถใช้ตีฆาตกรให้สลบได้ ถังดับเพลิงก็สามารถทำให้ฆาตกรเสียท่าได้หากโดนฉีดใส่หน้า หากฆาตกรหาตัวคุณเจอและไม่สามารถหนีหรือต่อสู้ได้ (เช่น ฆาตกรมีปืนแต่คุณมีเพียงไม้เบสบอล) สิ่งสำคัญคือต้องรู้วิธีรับมือกับฆาตกรเพื่อเพิ่มโอกาสในการมีชีวิตรอด หากจุดประสงค์หลักของฆาตกรคือต้องการทรัพย์สินหรือก่อเหตุอาชญากรรมอื่นๆ ฆาตกรอาจจะไม่ได้ต้องการฆ่าคุณจริงๆ ก็ได้หากไม่จำเป็น  ยอมทำตามคำสั่งเท่าที่สามารถทำได้ ทำตามโดยไม่ต้องถามกลับ หลีกเลี่ยงการสบตากับฆาตกร เพราะอาจทำให้ดูเหมือนกำลังขู่ อย่าเคลื่อนไหวตัวเร็วๆ เพราะฆาตกรอาจตีความว่าคุณกำลังจะต่อสู้ มองหาโอกาสหลบหนีหรือลดความสามารถของฆาตกรอยู่ตลอด
เลือกซ่อนตัวในที่กำบัง. อยู่ให้เงียบ. เลือกสถานที่ที่ไม่เป็นจุดสังเกต. หลีกเลี่ยงการอยู่รวมกลุ่มกัน. ซ่อนด้านใน, ด้านหลัง, หรือด้านใต้ของบางอย่าง. เลือกซ่อนในที่ที่ไม่สะดุดตาหากจำเป็น. โทรขอความช่วยเหลือ. ทำบ้านให้ปลอดภัย. ติดตั้งระบบสัญญาณเตือน. จัดเตรียมให้มีห้องที่ปลอดภัยในบ้าน. เตรียมสิ่งอำนวยความสะดวกไว้ในห้องปลอดภัย. วิ่งได้ให้วิ่ง. มุ่งตรงไปหาที่ที่ปลอดภัย. วางแผนต่อสู้ถ้าจำเป็น. ใช้อาวุธที่พอหาได้ในตอนนั้น. ยอมทำตามคำสั่งหากโดนจับตัว.
https://www.wikihow.com/Hide-from-a-Murderer https://www.wikihow.com/Hide-from-a-Murderer https://www.wikihow.com/Hide-from-a-Murderer
Hiding Effectively Planning Ahead Using Other Survival Techniques